ועדת הכלכלה, כנסת 20, פרוטוקול מספר 63, 2015-10-20 14:30

איתן כבל: שלום לכם.

איתן כבל: אני שמח לפתוח עוד ישיבה של ועדת הכלכלה.

איתן כבל: מי אמר שחברי כנסת לא עובדים?

איתן כבל: גברתי מנהלת הוועדה, היועצת המשפטית, הרשמת, צוות משרד התקשורת, צוות הוועדה.

איתן כבל: על סדר היום הצעת חוק הרשות השנייה לטלוויזיה ורדיו (תיקון מס' 33), התשע"ו-2015.

איתן כבל: מי מציג?

<דנה נויפלד: עורכת הדין ליאת גלזר מהלשכה המשפטית במשרד התקשורת תציג את הנושא.

<לאה ורון: לרבות את הסיבה לדחיפות בהצעה?

<דנה נויפלד: כן.

<לאה ורון: שהביאה אותנו להעמיד אותה על סדר היום, מאתמול להיום.

<דנה נויפלד: אנחנו יודעים את זה.

איתן כבל: עד שזכיתי לקבל שיחה ממנכ"ל המשרד, בזכות מנהלת הוועדה.

איתן כבל: אני מאמין בשקיפות.

<ליאת גלזר: ההצעה היא הצעה שיש לה בעצם שני חלקים.

<ליאת גלזר: החלק הראשון והמאוד דחוף נובע מכך שבשעתו, בשנת 2011, נעשה כאן תיקון חקיקה מאוד מאוד גדול שהסדיר את המעבר מזיכיונות לשידורי טלוויזיה מכוח חוק הרשות השנייה לרישיונות.

<ליאת גלזר: משטר חדש של רישיונות.

<ליאת גלזר: במסגרת הזאת בשעתו צפו שכל הזיכיונות יעברו לרישיונות עד לתאריך ה-1 בנובמבר 2015.

<ליאת גלזר: מכיוון שזו הייתה הציפייה, הכינו באותה עת תיקון לחוק הרשות השנייה ולעוד חוקים רלוונטיים שייכנס לתוקף באותו מועד שבו ייעלמו הזיכיונות מן העולם ובעצם התיקון הזה מוחק את עולם הזיכיונות מהחקיקה.

<ליאת גלזר: כל מקום שהיה כתוב זיכיון, נמחק.

<ליאת גלזר: לאחר שעבר אותו חוק, בחקיקה אחרת של הכנסת, כאן בוועדה, הוארכו הזיכיונות של זכייניות הרשות השנייה, ניתנה אופציה להאריך את הזיכיון של זכייניות הרשות השנייה.

איתן כבל: בינתיים יש רק רישיון אחד.

<ליאת גלזר: אכן מועצת הרשות השנייה האריכה את הזיכיונות של קשת ורשת עד ל-2017 ולכן בפועל הזיכיונות לא נעלמים ב-1 לנובמבר 2015.

איתן כבל: לא בוצעה התאמה בחוק.

איתן כבל: ברור.

<ליאת גלזר: לא בוצעה התאמה בחוק.

איתן כבל: אם עד סוף נובמבר לא יתוקן החוק, בעצם אי אפשר יהיה לבצע משטר.

<ליאת גלזר: יהיה לך מצב שבו הוראות הרגולציה והחקיקה לא יחולו על בעלי זיכיונות ולא יתייחסו לבעלי הזיכיונות.

איתן כבל: הבנתי.

<דנה נויפלד: בעצם תהיה סתירה בין שני חוקים.

איתן כבל: נכון.

<ליאת גלזר: לכן אנחנו מבקשים כרגע לבטל את הפרק הזה שאמור להיכנס לתוקף.

איתן כבל: העניין ברור.

איתן כבל: מי מקריא?

<ליאת גלזר: זה החלק הראשון של ההצעה.

<ליאת גלזר: אגב התיקון הזה אנחנו גילינו שכאשר עשו את תיקון 33 ויצרו את עולם הרישיונות, השמיטו בטעות תיקונים שהיו צריכים לעשות בנושא של בעלויות צולבות בחוק התקשורת.

<ליאת גלזר: היום יש הוראות לגבי בעלויות צולבות בחוק התקשורת שמתייחסות רק לאיסורים שחלים על בעל זיכיון לשידורי טלוויזיה ואין אותו על בעל רישיון וזה החלק השני של ההצעה אנחנו מבקשים להוסיף את ההשמטה.

איתן כבל: יפה מאוד.

איתן כבל: בסדר.

איתן כבל: מי מקריא?

<ליאת גלזר: אני.

איתן כבל: אני אחר כך גם צריך להתייעץ עם עצמי לגבי האישור.

<לאה ורון: ככל הנראה הוא יהיה פה אחד.

<ליאת גלזר: הסעיף הראשון מהצעת החוק, כותרתו:

<ליאת גלזר: ביטול פרק ב' בחוק הרשות השנייה לטלוויזיה ורדיו (תיקון מס' 33) התשע"א-2011 (להלן – החוק העיקרי), פרק ב' – בטל.

<מרב תורג'מן: תרצי אולי להסביר לפני שאת ממשיכה בהקראה ולומר מה אומר הסעיף הזה?

<דנה נויפלד: אולי נקרא גם את סעיף 2 ואחר כך נסביר.

<ליאת גלזר: ביטול סעיף 144 סעיף 144 לחוק העיקרי – בטל.

<ליאת גלזר: למעשה פרק ב' הוא אותו תיקון שאמור להיכנס לתוקף ב-1 בנובמבר 2015 שמוחק מהחקיקה את הזיכיונות וסעיף 144 לחוק לתיקון 33, הוא קובע שפרק ב' ייכנס לתוקף.

<מרב תורג'מן: זה סעיף התחילה.

<ליאת גלזר: זה סעיף התחילה שקובע את התאריך של ה-1 בנובמבר ולכן מוצע את פרק ב' ואת סעיף התחילה, לבטל.

<ליאת גלזר: תיקון חוק התקשורת (בזק ושידורים) בחוק התקשורת (בזק ושידורים), התשמ"ב-1982 - בסעיף 6ח4(א), בפסקה (1), אחרי "בעל זיכיון לשידורי טלוויזיה" יבוא "או בעל רישיון לשידורי טלוויזיה".

<ליאת גלזר: כאן אני רוצה הבהרה למען הזיכרון ההיסטורי.

<ליאת גלזר: בנוסח שמוציאים מהאינטרנט של נבו, יש טעות בנוסח.

<ליאת גלזר: מי שיסתכל בנוסח שיוצא מנבו, לא יבין היכן נמצאות המילים בעל זיכיון לשידורי טלוויזיה.

<ליאת גלזר: הם פשוט עשו שם טעות, אבל סידרנו את זה עם הייעוץ המשפטי של הוועדה.

<ליאת גלזר: זה רק אם מישהו פעם יקרא את הפרוטוקול הזה, ידע שיש טעות בנבו.

<ליאת גלזר: בסעיף 6כ2(ג) בפסקה (5)(ג) - בפסקת משנה (1), אחרי "בעל זיכיון לשידורי טלוויזיה" יבוא "או בעל רישיון לשידורי טלוויזיה" ואחרי "בבעל זיכיון" יבוא "או בבעל רישיון".

<ליאת גלזר: בפסקת משנה (2), בכל מקום, אחרי "בבעל זיכיון לשידורי טלוויזיה" יבוא "או בבעל רישיון לשידורי טלוויזיה".

<מרב תורג'מן: מה זה סעיף התחילה?

<דנה נויפלד: אנחנו מאוד מקווים שזה לא יפורסם.

<ליאת גלזר: אנחנו לא רוצים להגיע לזה.

<דנה נויפלד: אם את רוצה לבקש הסמכה במקרה שנראה שזה יכול לחרוג.

<מרב תורג'מן: לא, אי אפשר, כי מה זאת הסמכה?

<מרב תורג'מן: אחר כך לא תוכלי.

<מרב תורג'מן: זה עניין של הפרסום.

<מרב תורג'מן: לא.

<מרב תורג'מן: ודאי שלא.

<דנה נויפלד: אנחנו נבקש אם היועץ המשפטי של הכנסת יכול לעשות מה שביכולתו כדי שזה יפורסם לפני.

<דנה נויפלד: אנחנו לא נזקקים לסעיף תחילה.

<מרב תורג'מן: אני מקווה שזה יפורסם לפני ה-1 בנובמבר.

<לאה ורון: ברור.

<לאה ורון: היום ה-20 לאוקטובר.

<מרב תורג'מן: בסדר.

איתן כבל: אני בינתיים שוקל את הדברים.

<דנה נויפלד: אתה רוצה להצביע סעיף-סעיף?

איתן כבל: לא.

איתן כבל: הקריאו את הכול כמקשה אחת והסבירו את שני העוגנים המרכזיים של התיקונים ואת הדחיפות.

איתן כבל: בעד – פה אחד

איתן כבל: אני מאשר את התיקון.

איתן כבל: הישיבה נעולה.

איתן כבל: תודה.